કૌશલેન્દ્રપ્રસાદ મહારાજે વિશાળ સંખ્યામાં ઉપસ્થિત સત્સંગીઓને આશીર્વચન પાઠવતાં જણાવ્યુ હતું કે, દુનિયામાં સુવિધા, સગવડ, રૂપિયા મળે પણ સંસ્કારની દુકાન નથી. સંસ્કાર વાતાવરણથી આવે છે. મકાનો ભલે નાના હોય પણ તેમાં રહેલા નાના પૂજાના ગોખલામાં થતી આરતી, દીવો, અગરબત્તી પ્રજ્જવલિત થતાં તેની સુગંધમાં ઘરમાં આજીવન રહે છે. આપણને વડીલોએ મંદિર, શાસ્ત્ર, સંપ્રદાય છે તે આપ્યા છે. તેનો વારસો આપ્યોછે. ભગવાનના નામે બિઝનેશ ચાલે છે અને આ અનાદિ કાળથી ચાલ્યું આવ્યું છે. બાલાસિનોરનો ઉલ્લેખ કરતાં જણાવ્યું કે, આપણને મળ્યું છે તે કિંમતી છે. આ સંતોએ બનાવેલ મંદિર પ્રસાદી છે. આપણે ભાગ્યશાળી છીએ કે લોકો પાસે દંતકથા છે.તમારી પાસે ઇતિહાસ છે. અમુલ્ય વસ્તુ બાલાસિનોરમાં છે. આવા મંદિરોની પ્રણાલિકા બનાવટ, આક્રિટેક્ટ હવે નથી મળતું.